אליזבת בלקברן

אליזבת (ליז) הלן בלקברן (באנגלית: Elizabeth (Liz) Helen Blackburn; נולדה ב-26 בנובמבר 1948) היא ביולוגית אמריקאית ילידת אוסטרליה, החוקרת באוניברסיטת קליפורניה בסן פרנסיסקו, כלת פרס נובל לפיזיולוגיה או לרפואה לשנת 2009, יחד עם קרול גריידר וג'ק שוסטק, בזכות מחקריהם על הטלומר, שהוא אזור הקצה של הכרומוזומים ביצורים איקריוטיים. שנה אחת קודם לכן קיבלו היא וגריידר את פרס פרל מייסטר גרינגרד, למדעניות בולטות בגין עבודתן זו.

בלקברן היא שותפה בתגלית הטלומראז, שהוא אנזים המוסיף רצף נוקלאוטידים ספציפי (TTAGGG) אצל כל בעלי החוליות. בלקברן אף פעילה בתחום האתיקה הרפואית. היא זכתה בפרס נובל לרפואה יחד עם קרול גריידר וג'ק שוסטק על שגילו כיצד הכרומוזומים מוגנים על ידי הטלומר ותגלית האנזים טלומראז.

בלקברן היא זוכת פרס לסקר בתחום הרפואה לשנת 2006 (במשותף עם גריידר ושוסטק). זוכת המדליה המלכותית לשנת 2014. עמיתה בחברה המלכותית ובאקדמיה הלאומית למדעים של ארצות הברית.

קורות חיים
אליזבת הלר בלקרן נולדה ב-26 בנובמבר 1948 בהובארט שבטסמניה, להורים שהיו רופאי משפחה. כשהייתה בת 4 עברה משפחתה לעיר לונסטון שם היא למדה עד גיל 16 בבית הספר Broadland House Church of England Girls' Grammar School. בגיל 16 עברה עם משפחתה למלבורן.

בלקבורן סיימה תואר ראשון במדעים בשנת 1970 ותואר מאסטר למדעים בשנת 1972, שניהם מאוניברסיטת מלבורן ואת הדוקטורט שלה בשנת 1974 מאוניברסיטת קיימברידג'. בשנים 1975–1977 עשתה פוסט-דוקטורט באוניברסיטת ייל בנושא ביולוגיה מולקולרית ותאית.

בשנת 1981, הצטרפה בלקבורן לסגל של אוניברסיטת קליפורניה, ברקלי, במחלקה לביולוגיה המולקולרית.

בשנת 1990, היא עברה למחלקה למיקרוביולוגיה ואימונולוגיה באוניברסיטת קליפורניה בסן פרנסיסקו (UCSF), שם כיהנה כיו"ר המחלקה בשנים 1993–1999.

בשנת 1998 היא החליפה את מינה ביסל בתפקיד נשיא אגודה אמריקאית לחקר ביולוגיה של התא.

בלקבורן הייתה שותפה לגילוי הטלומר האנזים הממלא את הטלומראז עבור גילוי זה, הוענק לה פרס נובל בפיזיולוגיה או רפואה לשנת 2009, אותו חלקה עם שותפיה לגילוי קרול גריידר וג'ק שוסטק.

בשנים האחרונות בלקבורן ועמיתיה חקרו את ההשפעה של לחץ על הטלומראז והטלומרים.

בשנת 2002, מונתה בלקבורן לחברה במועצה של נשיא ארצות הברית לביואתיקה. בעקבות תמיכתה במחקר בתאים עובריים אנושיים, בניגוד לעמדת ממשל בוש, היא הוצאה מהמועצה בהוראת הבית הלבן ב-27 בפברואר 2004. פיטוריה מהמועצה גררו מחאה של מדענים רבים, שטענו כי היא פוטרה בגלל התנגדות הפוליטית לעצתה. בלקבורן מכהנת במועצה המייעצת של מדע הגנטיקה המכון למדיניות.

לקריאה נוספת
 ספר שהוציאו בשנת 2017 בלקברן וד"ר אליסה אפל, פסיכולוגית מומחית -

The Telomere Effect: A Revolutionary Approach to Living Younger, Healthier, Longer
 אפקט הטלומרים : גישה מהפכנית לחיים צעירים, בריאים וארוכים יותר. תרגום: אודי תגרי. הוצאת פראג תל אביב יפו https://prag.co.il/, 2020

קישורים חיצוניים

הערות שוליים

ביולוגיות אמריקאיות
זוכות פרס נובל לפיזיולוגיה או לרפואה
זוכי פרס נובל אוסטרלים
אוסטרלים חברי האקדמיה הלאומית למדעים של ארצות הברית
אוסטרלים חברי האקדמיה האמריקאית לאמנויות ולמדעים
ביולוגים אוסטרלים
עמיתות החברה המלכותית
עמיתים זרים בחברה המלכותית
זוכי המדליה המלכותית
מסדר אוסטרליה: עמיתים
זוכות פרס מכון ויצמן למדע למדעניות מצטיינות
זוכי מדליית בנג'מין פרנקלין
מדעניות אוסטרליות
זוכי פרס הארווי
אמריקאים שהופיעו ברשימת טיים 100
זוכי פרס גרובר בגנטיקה
זוכות פרס לוריאל-אונסק"ו לנשים במדע
זוכות פרס ויצמן לנשים במדע
זוכות פרס פרל מייסטר גרינגרד
בוגרות אוניברסיטת מלבורן
בעלות תואר דוקטור מאוניברסיטת קיימברידג'
סגל אוניברסיטת ייל
סגל אוניברסיטת קליפורניה בסן פרנסיסקו
אמריקאיות שנולדו ב-1948
אמריקאים שנולדו ב-1948
זוכי פרס דיקסון ברפואה
זוכי פרס המרכז הרפואי אלבני
זוכי פרס קרן גיירדנר הבינלאומי
זוכי פרס אלברט לסקר למחקר רפואי בסיסי